Document ID: /roh_data/filtered/Billingualer_Corpus_interleaved-de-rm.jsonl.gz/1308

This is a text translated from German to Rumantsch Grischun.
Start der Sanierungsarbeiten an der Kantonsschule Halde in Chur und Bezug der Provisorien

Anfang Juli sind die Sanierungsarbeiten an der Kantonsschule Halde in Chur in Angriff genommen worden. Nach dem Umzug in die Provisorien auf dem Areal Plessur wird in zwei Etappen das gesamte Schulhaus unter teilweisem Schulbetrieb saniert. Die Bauarbeiten nehmen drei Jahre in Anspruch. Ab dem Schuljahr 2010/2011 findet der Unterricht wieder vollumfänglich an der Halde statt.

In der ersten Juliwoche 2007 haben die Bauarbeiten im Klassen- und Aulatrakt der Kantonsschule Halde begonnen. Bis Mitte Monat erfolgen Baustelleneinrichtungen und Vorbereitungsarbeiten. Dazu gehört auch der Umzug des gesamten Mobiliars und der wieder verwendeten Betriebseinrichtungen in die Provisorien. Dieser wird durch eigenes Personal und Schüler im Ferienjob bewerkstelligt. Anschliessend beginnen die Demontagearbeiten im Inneren. Bis Ende Jahr werden die PCB- und Asbest-Sanierung abgeschlossen und bereits grosse Teile der neuen Fassade montiert sein. Die Sanierung des Klassen- und Aulatrakts dauert zwei Jahre. Nach dessen Bezug im Sommer 2009 werden die Bauarbeiten am Naturwissenschaftstrakt in Angriff genommen.

Während der Sanierungsarbeiten wird der Unterricht in den neu erstellten Holzpavillons mit 40 Klassenzimmern auf dem Areal Constantineum und in 5 Klassenzimmern für bildnerisches Gestalten in der Münzmühle (ehemals Rudolf Steiner Schule) erteilt. Schulleitung und -administration sind im Haus Cleric, dem ehemaligen Lehrerseminar, untergebracht. Als Aufenthalts- und Verpflegungsmöglichkeiten dienen ein weiterer Holzpavillon auf dem Areal Plessur sowie der Speisesaal des Konvikts.

Bis heute wurde die Hälfte der Bauarbeiten und Lieferungen für die Sanierung der Kantonsschule Halde vergeben. Alle Aufträge konnten an Bündner Unternehmen sowie eine Arbeitsgemeinschaft mit einheimischer Beteiligung erteilt werden.

Das Sanierungsvorhaben rechnet mit einem Investitionsvolumen von total 50 Millionen Franken. Für die Ausführung der Sanierung hatte der Grosse Rat in der Junisession 2006 einen entsprechenden Verpflichtungskredit gewährt. Darin eingerechnet sind auch die Kosten für die notwendigen Provisorien sowie für die Ersatzanschaffung der veralteten Ausstattung.

Im Mai 2004 hatte das Bündner Stimmvolk die Abstimmungsvorlage "Neubau und Sanierung der Kantonsschule Chur", welche eine Konzentration der Kantonsschule am Standort "Plessur" vorsah, abgelehnt. Geblieben sind nach diesem Volksnein die erheblichen baulichen und betrieblichen Unzulänglichkeiten an der Kantonsschule Halde, die einen geordneten Schulbetrieb kaum mehr zulassen und dringend behoben werden müssen. Nach der Ablehnung des Neubauprojekts hat die Regierung konsequenterweise die Planung für die Sanierung der Kantonsschule Halde in Angriff genommen und ein Projekt für das dringend instand zu setzende Gebäude an der Halde erarbeitet.

Gremium: Hochbauamt Graubünden

Quelle: dt Hochbauamt Graubünden

Data: 06.07.2007

Cumenzament da las lavurs da sanaziun da la scola chantunala a la Halde a Cuira e retratga dals provisoris

Il cumenzament da fanadur han ins lantschà las lavurs da sanaziun da la scola chantunala a la Halde a Cuira. Ina giada ch'ins ha fatg la midada en ils provisoris sin l'areal a la Plessur, vegn sanada l'entira chasa da scola en duas etappas, e quai cun mantegnair parzialmain il manaschi da scola. Las lavurs da construcziun duran trais onns. A partir da l'onn da scola 2010/2011 ha l'instrucziun puspè lieu cumplainamain a la Halde.

L'emprima emna da fanadur 2007 èsi vegnì cumenzà cun las lavurs da construcziun en il tract da las classas e da l'aula da la scola chantunala a la Halde. Fin mez dal mais vegnan endrizzads ils plazzals e fatgas lavurs preparatoricas. Latiers tutgi er da transportar en ils provisoris tut il mobigliar sco er ils indrizs da manaschi reutilisabels. Quest transport vegn fatg da l'agen persunal sco er - en furma da lavur durant las vacanzas - da scolaras e da scolars. Suenter cumenzan las lavurs da demontascha a l'intern. Fin la fin da l'onn vegn ad esser terminada la sanaziun da PCB e d'asbest, e grondas parts da la nova fatschada vegnan ad esser montadas. La sanaziun dal tract da las classas e da l'aula dura dus onns. Suenter che quest tract è retratg la stad 2009, vegni cumenzà cun las lavurs da construcziun vi dal tract da las scienzas natiralas.

Durant las lavurs da sanaziun vegni instruì en las 40 stanzas da scola dals pavigliuns da lain ch'èn vegnids construids da nov sin l'areal dal Constatineum ed en 5 stanzas da scola per la furmaziun creativa en la Münzmühle (anteriura scola da Rudolf Steiner). La direcziun e l'administraziun da la scola è alloschada en la chasa Cleric, l'anteriur seminari da magistras e da magisters. Sco pussaivladads da segiurn e d'alimentaziun servan in ulteriur pavigliun da lain sin l'areal a la Plessur sco er la sala da mangiar dal convict.

Fin oz è vegnida surdada la mesadad da las lavurs da construcziun e da las furniziuns per la sanaziun da la scola chantunala a la Halde. Tut las incumbensas han pudì vegnir concedidas ad interpresas grischunas sco er ad ina cuminanza da lavur cun participaziun indigena.

Per il project da sanaziun vegni calculà cun in volumen d'investiziun da totalmain 50 milliuns francs. Per realisar la sanaziun aveva il cussegl grond concedì in credit d'impegn correspundent durant la sessiun da zercladur 2006. Includids en il quint èn er ils custs per ils provisoris necessaris sco er per remplazzar l'equipament antiquà.

Il matg 2004 aveva il pievel grischun refusà il project da votaziun per la construcziun nova e per la sanaziun da la scola chantunala da Cuira che vuleva concentrar la scola chantunala a la Plessur. Restadas èn - suenter ch'il pievel aveva refusà quest project per construir da nov la scola - las insuffizienzas da la scola chantunala a la Halde areguard la construcziun ed areguard il manaschi. Questas insuffizienzas na permettan strusch pli in manaschi da scola regular e ston vegnir eliminadas urgentamain. Logicamain ha la regenza pia prendì per mauns la planisaziun per sanar la scola chantunala a la Halde ed ha elavurà in project per quest edifizi che sto vegnir reparà urgentamain.

Gremi: uffizi da construcziun auta dal Grischun

Funtauna: rg uffizi da construcziun auta dal Grischun

Data: 06.07.2007